title: http://risaleoku.com/oku/ossualar/77
article: Íايكنجى مقام|@
  * (توحيدى و وحدانيتى و وحدتى، قطعى بر صورتده إقتضا و إستلزام و ايجاب ايدن و شركى و إشتراكى قبول ايتمهين و مساعده ويرمهين دليللر حدسزدرلر. اونلردن يوزلر، بلكه بيڭلر برهانلر رسالهِٔ نورده تفصيلاً إثبات ايديلديگندن، بوراده مقتضيلرڭ اوچ عددينه إجمالاً إشارت ايديلهجك.)|@
  Ï برنجيسى:|@
  *بو كائناتده گوز ايله گورونن حكيمانه أفعالڭ و بصيرانه تصرّفاتڭ شهادتيله· بو مصنوعات بر حاكمِ حكيمڭ، بر كبيرِ كاملڭ حدودسز صفات و إسملريله و نهايتسز مطلق اولان علم و قدرتيله ياپيلييور، ايجاد ايديلييور.|@
  * أوت بر حدسِ قطعى ايله بو أثرلردن او صانعڭ هم ربوبيتِ عامّه درجهسنده حاكميتى و آمريتى، هم جبروتيتِ مطلقه درجهسنده كبرياسى و عظمتى، هم الوهيتِ مطلقه درجهسنده كمالى و إستغناسى، هم هيچ بر قيد آلتنه گيرمهين و هيچ بر حدّ و نهايتى بولونميان فعاليتى و سلطنتى وار اولديغى آڭلاشيلير و قطعى بيلينير، بلكه گورونور. حاكميت و كبريا و كمال و إستغنا و إطلاق و إحاطه و نهايتسزلك و حدسزلك ايسه وحدتى إستلزام ايدوب، إشتراكه ضددرلر. امّا حاكميت و آمريتڭ وحدته شهادتلرى ايسه· رسالهِٔ نورڭ چوق يرلرنده غايت قطعى بر صورتده إثبات ايديلمش. خلاصة الخلاصهسى شودر كه:|@
  * حاكميتڭ شأنى و مقتضاسى، إستقلاليت و إنفراددر و غيرڭ مداخلهسنى رددر. حتّى عجزلرى ايچون معاونته فطرةً محتاج اولان إنسانلر دخى، او حاكميتڭ بر گولگهسى جهتيله غيرڭ مداخلهسنى ردّ و إستقلاليتنى محافظه ايتمك ايچون بر مملكتده ايكى پادشاه، بر ولايتده ايكى والى، بر ناحيهده ايكى مدير، حتّى بر محلّهده ايكى مختار بولونمييور. أگر بولونسه هرج و مرج اولور، إختلال باشلار، إنتظام بوزولور. مادام حاكميتڭ بر گولگهسى، عاجز و معاونته محتاج اولان إنسانلرده بو درجه مداخلهِٔ غيرى و إشتراكى ردّ ايدوب قبول ايتمزسه· ألبته عجزدن منزّه بر قادرِ مطلقده، ربوبيت صورتندهكى حاكميت، هيچ بر جهتله إشتراكى و مداخلهِٔ غيرى قبول ايتمز. بلكه غايت شدّتله ردّ ايدر و شركى توهّم و إعتقاد ايدنلرى غايت حدّتله درگاهندن طرد ايدر. ايشته قرآنِ حكيمڭ، أهلِ شرك عليهنده غايت شدّت و حدّتله بياناتى بو مذكور حقيقتدن ايلرى گلييور.|@
  * (توحيدى و وحدانيتى و وحدتى، قطعى بر صورتده إقتضا و إستلزام و ايجاب ايدن و شركى و إشتراكى قبول ايتمهين و مساعده ويرمهين دليللر حدسزدرلر. اونلردن يوزلر، بلكه بيڭلر برهانلر رسالهِٔ نورده تفصيلاً إثبات ايديلديگندن، بوراده مقتضيلرڭ اوچ عددينه إجمالاً إشارت ايديلهجك.)|@
  Ï برنجيسى:|@
  *بو كائناتده گوز ايله گورونن حكيمانه أفعالڭ و بصيرانه تصرّفاتڭ شهادتيله· بو مصنوعات بر حاكمِ حكيمڭ، بر كبيرِ كاملڭ حدودسز صفات و إسملريله و نهايتسز مطلق اولان علم و قدرتيله ياپيلييور، ايجاد ايديلييور.|@
  * أوت بر حدسِ قطعى ايله بو أثرلردن او صانعڭ هم ربوبيتِ عامّه درجهسنده حاكميتى و آمريتى، هم جبروتيتِ مطلقه درجهسنده كبرياسى و عظمتى، هم الوهيتِ مطلقه درجهسنده كمالى و إستغناسى، هم هيچ بر قيد آلتنه گيرمهين و هيچ بر حدّ و نهايتى بولونميان فعاليتى و سلطنتى وار اولديغى آڭلاشيلير و قطعى بيلينير، بلكه گورونور. حاكميت و كبريا و كمال و إستغنا و إطلاق و إحاطه و نهايتسزلك و حدسزلك ايسه وحدتى إستلزام ايدوب، إشتراكه ضددرلر. امّا حاكميت و آمريتڭ وحدته شهادتلرى ايسه· رسالهِٔ نورڭ چوق يرلرنده غايت قطعى بر صورتده إثبات ايديلمش. خلاصة الخلاصهسى شودر كه:|@
  * حاكميتڭ شأنى و مقتضاسى، إستقلاليت و إنفراددر و غيرڭ مداخلهسنى رددر. حتّى عجزلرى ايچون معاونته فطرةً محتاج اولان إنسانلر دخى، او حاكميتڭ بر گولگهسى جهتيله غيرڭ مداخلهسنى ردّ و إستقلاليتنى محافظه ايتمك ايچون بر مملكتده ايكى پادشاه، بر ولايتده ايكى والى، بر ناحيهده ايكى مدير، حتّى بر محلّهده ايكى مختار بولونمييور. أگر بولونسه هرج و مرج اولور، إختلال باشلار، إنتظام بوزولور. مادام حاكميتڭ بر گولگهسى، عاجز و معاونته محتاج اولان إنسانلرده بو درجه مداخلهِٔ غيرى و إشتراكى ردّ ايدوب قبول ايتمزسه· ألبته عجزدن منزّه بر قادرِ مطلقده، ربوبيت صورتندهكى حاكميت، هيچ بر جهتله إشتراكى و مداخلهِٔ غيرى قبول ايتمز. بلكه غايت شدّتله ردّ ايدر و شركى توهّم و إعتقاد ايدنلرى غايت حدّتله درگاهندن طرد ايدر. ايشته قرآنِ حكيمڭ، أهلِ شرك عليهنده غايت شدّت و حدّتله بياناتى بو مذكور حقيقتدن ايلرى گلييور.|@